Document ID: 32011D0628

RÅDETS AFGØRELSE 2011/628/FUSP
af 23. september 2011
om ændring af afgørelse 2011/273/FUSP om restriktive foranstaltninger over for Syrien
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 29, og
ud fra følgende betragtninger:
(1)
Den 9. maj 2011 vedtog Rådet afgørelse 2011/273/FUSP om restriktive foranstaltninger over for Syrien (1).
(2)
I betragtning af hvor alvorlig situationen er i Syrien, har Unionen besluttet at vedtage supplerende restriktive foranstaltninger over for det syriske regime.
(3)
Investeringer i nøglesektorer inden for olieindustrien i Syrien bør forbydes.
(4)
Levering af syrisk udstedte pengesedler og mønter til Syriens centralbank bør forbydes.
(5)
Yderligere personer og enheder bør være omfattet af de restriktive foranstaltninger, som findes i afgørelse 2011/273/FUSP.
(6)
Oplysningerne vedrørende visse personer på listen i bilaget til afgørelsen bør ajourføres.
(7)
Afgørelse 2011/273/FUSP bør ændres i overensstemmelse hermed -
VEDTAGET DENNE AFGØRELSE:
Artikel 1
Afgørelse 2011/273/FUSP ændres således:
1)
Artikel 2b affattes således:
»Artikel 2b
Det er forbudt:
a)
at yde lån eller kreditter til virksomheder i Syrien, der er beskæftiget i den syriske olieindustri inden for sektorerne efterforskning, produktion eller raffinering, eller til syriske eller syriskejede virksomheder, der er beskæftiget inden for disse sektorer uden for Syrien
b)
at erhverve eller udvide en kapitalinteresse i virksomheder i Syrien, der er beskæftiget i den syriske olieindustri inden for sektorerne efterforskning, produktion eller raffinering, eller i syriske eller syriskejede virksomheder, der er beskæftiget inden for disse sektorer uden for Syrien, herunder fuldstændig erhvervelse af sådanne virksomheder og erhvervelse af kapitalandele eller værdipapirer med karakter af kapitalinteresser
c)
at oprette joint ventures med virksomheder i Syrien, der er beskæftiget i den syriske olieindustri inden for sektorerne efterforskning, produktion eller raffinering og med datterselskaber eller filialer under deres kontrol.«
2)
Følgende artikler tilføjes:
»Artikel 2c
1. Forbuddene i artikel 2a berører, indtil den 15. november 2011, ikke opfyldelsen af forpligtelser i henhold til kontrakter, der er indgået inden den 2. september 2011.
2. Forbuddene i artikel 2b, litra a) henholdsvis litra b),
i)
berører ikke opfyldelsen af en forpligtelse i henhold til kontrakter eller aftaler, der er indgået inden den 23. september 2011
ii)
er ikke til hinder for udvidelse af en kapitalinteresse, hvis en sådan udvidelse udgør en forpligtelse i henhold til en aftale, der er indgået inden den 23. september 2011
Artikel 2d
Levering af syrisk udstedte pengesedler og mønter til Syriens centralbank forbydes.«
3)
Artikel 4, stk. 3, litra e), affattes således:
»e)
er nødvendige til humanitære formål, f.eks. at levere eller lette levering af bistand, herunder beholdninger af lægemidler og medicinsk udstyr, fødevarer, humanitære hjælpearbejdere og relateret bistand, eller til evakueringer fra Syrien.«
Artikel 2
De personer og enheder, der er opført på listen i bilag I til denne afgørelse, tilføjes på listen i bilaget til afgørelse 2011/273/FUSP.
Artikel 3
I bilaget til afgørelse 2011/273/FUSP erstattes angivelserne for følgende personer:
1)
Emad GHRAIWATI
2)
Tarif AKHRAS
3)
Issam ANBOUBA
af angivelserne i bilag II til denne afgørelse.
Artikel 4
Denne afgørelse træder i kraft på datoen for vedtagelsen.
Udfærdiget i Bruxelles, den 23. september 2011.

Labels: 2
11
5
14
3
18